ঠাকুরগাঁওয়ে তেলবাহী বগি লাইনচ্যুত হওয়ায় ঠাকুরগাঁও-পঞ্চগড় ট্রেন চলাচল বিচ্ছিন্ন রয়েছে।  বৃহস্পতিবার দিবাগত রাত ৩টায় ঠাকুরগাঁও রোড স্টেশন এলাকায় এ লাইনচ্যুতির ঘটনা ঘটে। তবে এতে হতাহতের কোনো ঘটনা ঘটেনি।  এ বিষয়ে স্টেশন মাস্টার মজনুর রহমান বলেন, পার্বতীপুর থেকে আসা তেলবাহী ট্রেনটি রাত ৩টায় ঠাকুরগাঁও রোড স্টেশনে আসে। ড্রাইভার ঘুমিয়ে পড়ার কারণে একটি বগি লাইনচ্যুত হয়।    তিনি বলেন, সকাল থেকে লাইন মেরামতের কাজ চলছে। শুক্রবার রাত সাড়ে ৮টা থেকে ঠাকুরগাঁও-পঞ্চগড় রেলপথে ট্রেন চলাচল স্বাভাবিক হবে বলে আশা করা হচ্ছে।